C 63/24
HU
Az Európai Unió Hivatalos Lapja
2023.2.20.
A Törvényszék (kibővített negyedik tanács) T-502/19. sz., Francesca Corneli kontra EKB ügyben 2022. október 12-én hozott ítélete ellen az Európai Központi Bank által 2022. december 21-én benyújtott fellebbezés (C-777/22.
P. sz. ügy) (2023/C 63/31) Az eljárás nyelve: olasz Felek Fellebbező: Európai Központi Bank (képviselő: C. Hernández Saseta, A. Pizzolla meghatalmazottak, M. Lamandini ügyvéd) A többi fél az eljárásban: Francesca Corneli, Európai Bizottság
A fellebbező kérelmei A fellebbező azt kéri, hogy a Bíróság 1) helyezze hatályon kívül a Törvényszék Francesca Corneli kontra EKB ügyben 2022. október 12-én hozott ítéletét (T-502/19, nem tették közzé, EU:T:2022:627) annyiban, amennyiben az megsemmisítette az EKB 2019.
január 1-jei és 2019.
március 29-i határozatait; és ez alapján 2) nyilvánítsa a Francesca Corneli által a Törvényszékhez benyújtott keresetet az EUMSZ 263.
cikk negyedik bekezdése alapján elfogadhatatlannak, és ennélfogva azt teljes egészében utasítsa el.
3) másodlagosan állapítsa meg az EKB határozatainak jogszerűségét a jelen jogvita tárgyát illetően, és amennyiben szükséges, utalja vissza az ügyet a Törvényszék elé, hogy a megtámadott ítéletben nem vizsgált jogalapokról határozzon, és 4) Francesca Cornelit kötelezze az EKB részéről az első- és másodfokú eljárásban felmerült költségek viselésére.
Jogalapok és fontosabb érvek Fellebbezésének alátámasztására az Európai Központi Bank két jogalapra hivatkozik.
Első jogalapjával az EKB arra hivatkozik, hogy a Törvényszék több alkalommal is tévesen alkalmazta a jogot, részben a tények elferdítése révén, a Francesca Corneli kereshetőségi jogának és eljáráshoz fűződő érdekének értékelése során, aki nem teljesíti az EUMSZ 263.
cikk (4) bekezdésében foglalt követelményeket.
Az EKB különösen úgy véli, hogy a Törvényszék: i. elferdítette a releváns tényeket annak megállapításával, hogy a megsemmisített határozatok Francesca Corneli mint a Banca Carige részvényese tekintetében állítólagosan fennálló olyan „jogokat” érintettek, amelyek valójában nem léteznek, vagy amelyeket nem érintenek e határozatok; ii. tévesen alkalmazta a jogot, amikor a megsemmisített határozatoknak közvetlen joghatást tulajdonított Francesca Corneli jogi helyzetét illetően, aki a Banca Carige több mint 35 000 kisrészvényesének egyike volt a kereset benyújtásának időpontjában; iii tévesen alkalmazta a jogot, amikor úgy ítélte meg, hogy Francesca Cornelit személyében érintik a megsemmisített határozatok annyiban, amennyiben azok őt abban a minőségében érintették, hogy a Banca Carige részvényese, amely a Törvényszék állítása szerint kizárólagos jelleggel egyéníti őt, és hogy ezért őt személyében érintették a megsemmisített határozatok; iv.
A Törvényszék tévesen alkalmazta a jogot, amikor úgy ítélte meg, hogy Francesca Cornelinak olyan érdeke fűződik a megsemmisített határozatok megsemmisítéséhez, amely különbözik a határozat címzettjének, azaz a Banca Carige-nak az érdekétől, mivel e következtetés nem felel meg az azon kivételes esetekre vonatkozó állandó ítélkezési gyakorlatnak, amelyekben a részvényes eljáráshoz fűződő érdeke elismerhető.